ડોલર સામે રૂપિયામાં સપ્તાહ દરમિયાન ઘટાડાની ચાલ જોવા મળી હતી. વૈશ્વિક બજારમાં ડોલર ઇન્ડેક્સમાં જોવાયેલી મજબૂતાઇના પગલે ભારત સહિત ઊભરતા દેશોની કરન્સીમાં પણ ઘટાડાની ચાલ જોવા મળી હતી. સપ્તાહ દરમિયાન ડોલર સામે રૂપિયો ૪૧ પૈસા તૂટીને ગઇ કાલે છેલ્લે ૬૮.૮૭ની સપાટીએ બંધ જોવા મળ્યો હતો. પાછલા સપ્તાહે છેલ્લે રૂપિયો ૬૮.૪૬ના મથાળે બંધ જોવા મળ્યો હતો. યુએસ દ્વારા આયાત ડ્યૂટી વધારવાના લેવાયેલા પગલાને કારણે આગામી સપ્તાહે રૂપિયો વધુ તૂટવાની શક્યતા છે તેવો મત નિષ્ણાતોએ વ્યક્ત કર્યો છે.